Vienošanās Nr.1 par grozījumiem

2023.gada 14.februāra valsts pārvaldes deleģētā uzdevuma veikšanas līgumā

Nr.LM2023/24-1-04/19

Rīga *Vienošanās datums ir pēdējā pievienotā droša*

*elektroniskā paraksta un laika zīmoga datums*

**Labklājības ministrija** (turpmāk - Ministrija), valsts sekretāra Ingus Allika personā, kurš rīkojas saskaņā ar Ministru kabineta 2004.gada 27.janvāra noteikumiem Nr.49 „Labklājības ministrijas nolikums", no vienas puses, un

**Onkoloģisko slimnieku atbalsta biedrība “Dzīvības koks”** (turpmāk — Biedrība) valdes priekšsēdētājas Gunitas Berķes personā, kura rīkojas saskaņā ar Biedrības statūtiem,no otras puses, turpmāk kopā – Puses,

pamatojoties uz 2023.gada 14.februāra valsts pārvaldes deleģētā uzdevuma veikšanas līguma Nr.LM2023/24-1-04/19 (turpmāk – Līgums) 41.punktu, vienojas izdarīt Līgumā šādus grozījumus (turpmāk – Vienošanās):

1. Izteikt Līguma 4.1.apakšpunktu jaunā redakcijā:

“Par Pakalpojuma nodrošināšanu 2023.gadā, kas noteikts Līguma 1.pielikumā „Pakalpojuma "Psihosociālā rehabilitācija personām ar onkoloģisku slimību un to tuviniekiem" kvantitatīvie un kvalitatīvie rādītāji 2023. gadam”, ir **204 197.76** *euro* (divi simti četri tūkstoši viens simts deviņdesmit septiņi *euro* un 76 centi), tai skaitā **185 634.33** *euro* (viens simts astoņdesmit pieci tūkstoši seši simti trīsdesmit četri *euro* un 33 centi) par Pakalpojumu sniegšanu un **18 563.43** *euro* (astoņpadsmit tūkstoši pieci simti sešdesmit trīs *euro* un 43 centi) Pakalpojuma administrēšanas izdevumiem. ”

1. Izteikt Līguma 1.pielikumu „ Pakalpojuma "Psihosociālā rehabilitācija personām ar onkoloģisku slimību un to tuviniekiem" kvantitatīvie un kvalitatīvie rādītāji 2023. gadam” jaunā redakcijā (Vienošanās pielikums Nr.1).
2. Izteikt Līguma 49.4. apakšpunktu jaunā redakcijā:

“49.4 4.pielikums “Pakalpojuma "Psihosociālā rehabilitācija personām ar onkoloģisku slimību un viņu tuviniekiem” groza izmaksu aprēķins un tā izmaksu aprēķina tehnoloģijas pamatprincipi” (uz 9 lapām).”

1. Izteikt Līguma 4.pielikumu “Pakalpojuma "Psihosociālā rehabilitācija personām ar onkoloģisku slimību un viņu tuviniekiem” groza izmaksu aprēķins un tā izmaksu aprēķina tehnoloģijas pamatprincipi” jaunā redakcijā (Vienošanās pielikums Nr.2).
2. Vienošanās stājas spēkā brīdī, kad to parakstījusi pēdējā no Pusēm, un ir piemērojama Pušu saistībām no 2023.gada 1.maija.
3. Vienošanās ir sagatavota latviešu valodā, parakstīta ar drošu elektronisko parakstu un satur laika zīmogu. Pusēm ir pieejama abpusēji parakstīta Vienošanās elektroniskā formā.

|  |  |
| --- | --- |
| **Ministrija**  Labklājības ministrija  NMR Nr.90000022064  Adrese - Skolas iela 28, Rīga,  LV-1331  Bankas rekvizīti:  Valsts kases Rīgas NC,  Valsts kase, kods: TRELLV22  Konts Nr.LV11TREL2180396039000  valsts sekretārs  I.Alliks | **Onkoloģisko slimnieku atbalsta biedrība**  **“Dzīvības koks”**  NMR Nr.40008087144  Adrese:  juridiskā: Liepu aleja 11, Babīte, Babītes pagasts, Mārupes novads, LV 2101  biroja: Skolas iela 3, Rīga, LV-1010  Bankas rekvizīti:  Valsts kases Rīgas NC  Valsts kase, kods: TRELLV22  Konts Nr.LV34TREL990510400400B  valdes priekšsēdētāja  G.Berķe |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr.1

|  |  |  |  |  |
| --- | --- | --- | --- | --- |
| **Pakalpojuma "Psihosociālā rehabilitācija personām ar onkoloģisku slimību un to tuviniekiem" kvantitatīvie un kvalitatīvie rādītāji 2023. gadam** | | | | |
| **Kvantitatīvie rādītāji** | | | | |
| Nr.p.k. | *Sniegtie psihosociālās rehabilitācijas pakalpojumi un to rādītāji* | ***Apjoms no 2023.gada 1.janvāra līdz 30.aprīlim*** | | |
| *apjoms* | *mērvienība* | |
| 1 | **sniegta psihosociāla rehabilitācija personām ar onkoloģisku slimību un to tuviniekiem** | **23** | ***personas*** | |
| 2 | **pakalpojuma nodrošināšanai organizēti kursi** *(kurss - 6 dienu programma)* | **2** | ***kursi*** | |
| 3 | **Klientu dienu skaits gadā** | **138** | ***dienas*** | |
|  |  |  |  | |
|  |  |  |  | |
| Nr.p.k. | *Sniegtie psihosociālās rehabilitācijas pakalpojumi un to rādītāji* | ***Apjoms no 2023.gada 1.maija līdz 31.decembrim*** | | |
| *apjoms* | *mērvienība* | |
| 1 | **sniegta psihosociāla rehabilitācija personām ar onkoloģisku slimību un to tuviniekiem** | **252** | ***personas*** | |
| 2 | **pakalpojuma nodrošināšanai organizēti kursi** *(kurss - 6 dienu programma)* | **18** | ***kursi*** | |
| 3 | **Klientu dienu skaits gadā** | **1 512** | ***dienas*** | |
| **Kvalitatīvie rādītāji** | | | |
| 1 | Saņemto iesniegumu skaits par atteikšanos no pakalpojuma. | Gada laikā nepārsniedz 2% no kopējā skaita. | |
| 2 | Saņemtas pamatotas sūdzības par psihosociālās rehabilitācijas pakalpojumu sniegšanu neatbilstoši Ministru kabineta noteikumiem par psihosociālās rehabilitācijas pakalpojumu personām ar onkoloģisku slimību un to tuviniekiem. | Gada laikā nepārsniedz 2 % no kopējā iesniegumu un sūdzību skaita. | |

Pielikums Nr.2

**Pakalpojuma "Psihosociālā rehabilitācija personām ar onkoloģisku slimību un viņu tuviniekiem” groza izmaksu aprēķins un aprēķina tehnoloģijas pamatprincipi**











**Pakalpojuma "Psihosociālo rehabilitācija onkoloģiskajiem slimniekiem**

**un viņu tuviniekiem” izdevumu aprēķina tehnoloģija**

**1. Izdevumu aprēķina tehnoloģijas pamatprincipi**

Pakalpojuma "Psihosociālo rehabilitācija onkoloģiskajiem slimniekiem un viņu tuviniekiem” izdevumu aprēķina tehnoloģija (turpmāk – metodika) izstrādāta, lai nodrošinātu izmaksu pamatotu pakalpojuma cenu. Metodika nosaka psihosociālās rehabilitācijas onkoloģiskajiem slimniekiem un viņu tuviniekiem (turpmāk – pakalpojums) saturu veidojošo izmaksu aprēķina metodi, un tā ir saistoša pakalpojuma sniedzējam pakalpojuma nodrošināšanas procesā.

Labklājības ministrija (turpmāk - ministrija) metodikā noteikusi vidējās pakalpojuma sniegšanas izmaksas, pēc kurām ministrija veic samaksu par pakalpojumu. Konkrētos pakalpojuma sniegšanas gadījumos izmaksas var atšķirties, ievērojot katra klienta rehabilitācijas plānā noteikto rehabilitācijas apjomu, intensitāti un nepieciešamo speciālistu piesaisti.

Sniedzot pakalpojumu, pakalpojuma sniedzējs ievēro šādus pamatprincipus:

* 1. pakalpojumu sniedzējs var veikt tālākus norēķinus pakalpojuma ietvaros, izvērtējot pakalpojuma sniegšanai nepieciešamo personāla un pieaicināto speciālistu sastāvu un tā kvalifikāciju;
  2. pakalpojumu sniedzējs fiksētās pakalpojuma izmaksas, izvērtējot pakalpojuma nodrošināšanai nepieciešamo faktisko finansējumu, izlieto atbilstoši faktiskajai nepieciešamībai, ievērojot fiksētajās izmaksās iekļautos izdevumus un kopējo fiksētajām izmaksām paredzēto finansējumu vidēji uz 1 kursu;
  3. pakalpojumu sniedzējs mainīgās pakalpojuma izmaksas, izvērtējot pakalpojuma nodrošināšanai nepieciešamo faktisko finansējumu, izlieto atbilstoši faktiskajai nepieciešamībai, ievērojot mainīgajās izmaksās iekļautos izdevumus un kopējo mainīgajām izmaksām paredzēto finansējumu vidēji uz 1 personu dienā;
  4. kvalitatīva pakalpojuma nodrošināšanai attiecībā uz izmaksu proporciju, pakalpojuma sniedzējs ne vairāk kā 10% no pakalpojuma cenas novirza pakalpojuma administrēšanas izdevumiem.

Lai noteiktu valsts apmaksāta pakalpojuma cenu, metodika nosaka pakalpojuma saturu veidojošo izmaksu aprēķinu. Metodika izstrādāta, ņemot vērā Ministru kabineta 19.12.2017. noteikumos Nr. 780 “Noteikumi par psihosociālās rehabilitācijas pakalpojumu personām ar onkoloģisku slimību un viņu tuviniekiem” (turpmāk – MK Nr.780) noteikto pakalpojuma sniegšanas ilgumu un apjomu, proti, pakalpojums ietver 6 dienu ilgu pusotru stundu (90 minūtes) garu secīgu nodarbību kursu grupā ar izmitināšanu – kopā 31,5 stundas (21 nodarbība 6 dienās).

**2. Izmaksu sadalījums**

Pakalpojuma izmaksas sadalās kā:

1. Fiksētās pakalpojuma izmaksas:
   1. tiešās pakalpojuma aktivitātes un izmaksas:
      1. grupā **līdz 24 personām** (visiem kursa dalībniekiem kopā), plānotas vidēji:

1.1.1.1. 2 mākslas terapeita vadītas mākslas terapijas nodarbības;

1.1.1.2. 7 sertificētas ārstniecības personas un uztura speciālista vadītas informatīvi konsultatīvas nodarbības;

1.1.1.3. 1 speciālista vadīta kustību nodarbība,  fizioterapijas nodarbība un fizisko aktivitāšu nodarbība;

* + 1. grupā **līdz 12 personām,** dalot kursa dalībniekus 2 grupās, plānotas vidēji:

1.1.2.1. 1 nodarbība uztura speciālista vadībā par veselīgu uzturu atbilstoši audzēja lokalizācijai;

1.1.2.2. 9 psihoterapeita vai psihologa, mākslas terapeita, sociālā darbinieka vadītas grupu terapijas nodarbības;

1.1.2.3. 1 fizioterapijas nodarbība;

* + 1. kursa laikā personai **pēc individuālas pieteikšanās** ir tiesības saņemt līdz 2 nodarbību kursā iesaistīto speciālistu konsultācijām par nodarbībās iegūto zināšanu izmantošanu konkrētajā situācijā vai citiem jautājumiem atbilstoši nodarbību kursa tēmai. *Persona var saņemt vairāk par divām konsultācijām, ja ir apmierināts pārējo nodarbību kursa dalībnieku pieprasījums*;
  1. ar pakalpojuma organizēšanu un MK Nr.780 noteikto prasību nodrošināšanu saistītās aktivitātes un izmaksas:
     1. darba devēja apmaksātie veselības apdrošināšanas un darbinieku kvalifikācijas celšanas izdevumi;
     2. transporta nodrošināšanas vai kompensēšanas izdevumi pakalpojuma nodrošināšanā iesaistītajiem speciālistiem;
     3. transporta nodrošināšanas vai kompensēšanas izdevumi klientiem;

1. Mainīgās pakalpojuma izmaksas:
   1. ar pakalpojuma organizēšanu saistītās izmaksas - telpu īre, ēdināšana, komunālie maksājumi, sakaru pakalpojumi, saimniecības preces u.c. ar iestāžu uzturēšanu saistīti preču un pakalpojumu izdevumi;
   2. nodarbību organizēšanas izmaksas (izdales materiālu kopēšana, kancelejas preču izdevumi u.c. nodarbību nodrošināšanai nepieciešamie materiāli, piem., māls, pārtika uztura speciālista nodarbībām, krāsas u.c.);
2. Administrēšanas izmaksas (grāmatvedības, juridiskie pakalpojumi u.c. administratīvie izdevumi).

**3.Izmaksu aprēķins**

1. Kopējās pakalpojuma izmaksas:

1.1. fiksētās pakalpojuma viena kursa izmaksas ir 6 683,12 *euro*, kas veidojas no:

1.1.1. tiešās pakalpojuma aktivitātes un izmaksas 5 852,92 *euro*;

1.1.2. ar pakalpojuma organizēšanu un normatīvajos aktos noteikto prasību nodrošināšanu saistītās aktivitātes un izmaksas 830,21 *euro*.

1.2. mainīgās pakalpojuma izmaksas ir 45,17 *euro* par viena klienta dienu.;

1.3. administrēšanas izmaksas 10% no pakalpojuma aprēķinātajām izmaksām.

2. Pakalpojuma fiksēto izmaksu aprēķinā ņem vērā šādus nosacījumus:

2.1 pieaicināto speciālistu atlīdzība par nodarbību vadīšanu ir 35.00 *euro* stundā. Vienas stundas izmaksā ir iekļauti visi nodokļi, kas saistīti ar attiecīgā pakalpojuma sniegšanu, gan darba ņēmēja, gan darba devēja valsts sociālās apdrošināšanas obligātās iemaksas, kā arī iedzīvotāju ienākuma nodoklis;

2.2 pieaicināto nodarbību vadītāju atlīdzība par sagatavošanos grupu nodarbību vadīšanai 35.00 *euro* stundā. Vienas stundas izmaksā ir iekļauti visi nodokļi, kas saistīti ar attiecīgā pakalpojuma sniegšanu, gan darba ņēmēja, gan darba devēja valsts sociālās apdrošināšanas obligātās iemaksas, kā arī iedzīvotāju ienākuma nodoklis;

2.3. programmas vai kursa vadītāja (sertificēta ārstniecības persona vai sociālais darbinieks) mēnešalga mēnesī 2 022.00 *euro*[[1]](#footnote-1) (1 slodze pie noorganizētiem 20 kursiem gadā. Pakalpojuma sniedzējs slodzi gadā samazina proporcionāli plānotajam kursu skaitam gadā, piem., gadā plānojot 10 kursus, pakalpojuma sniedzējs savlaicīgi samazina slodzi uz 0.5);

2.4. rehabilitācijas programmas komunikācijas vadītāja mēnešalga mēnesī 1 800 *euro1* (1 slodze pie noorganizētiem 20 kursiem gadā. Pakalpojuma sniedzējs slodzi gadā samazina proporcionāli plānotajam kursu skaitam gadā, piem., gadā plānojot 10 kursus, pakalpojuma sniedzējs savlaicīgi samazina slodzi uz 0.5);

2.5. darba devēja valsts sociālās apdrošināšanas obligātās iemaksas 2.3. un 2.4. apakšpunktā minēto mēnešalgu izmaksas nodrošināšanai;

2.6. sertificētas ārstniecības personas individuālās konsultācijas (45 minūtes konsultācija un 15 minūtes dokumentēšana) izmaksas ir 35.00 *euro*. Vienas stundas izmaksā ir iekļauti visi nodokļi, kas saistīti ar attiecīgā pakalpojuma sniegšanu, gan darba ņēmēja, gan darba devēja valsts sociālās apdrošināšanas obligātās iemaksas, kā arī iedzīvotāju ienākuma nodoklis;

2.7. darba devēja apmaksātie veselības apdrošināšanas un darbinieku kvalifikācijas celšanas izdevumi vidēji uz 1 nodarbināto (izņemot pieaicinātos speciālistus grupu nodarbību vadīšanai un individuālo konsultāciju sniegšanai) plānoti vidēji 514.88 *euro* gadā, tai skaitā 117.00 *euro* kvalifikācijas celšanas, 184.45 *euro* supervīziju un 213.43 *euro* veselības apdrošināšanas izmaksas *(detalizēts pakalpojuma "Psihosociālā rehabilitācija personām ar onkoloģisku slimību un viņu tuviniekiem” groza aprēķins ir pieejams šā rīkojuma 2.pielikuma tabulā “Darbinieku kvalifikācijas celšanas, supervīziju un veselības apdrošināšanas izmaksu aprēķins pakalpojumam "Psihosociālā rehabilitācija personām ar onkoloģisku slimību un viņu tuviniekiem"”);*

2.8. transporta nodrošināšanas vai kompensēšanas izdevumi klientiem plānoti 250.00 *euro* uz 1 kursu. Pakalpojuma sniedzējs var organizēt transportu (piemēram, autobusu), kas kursa dalībniekus nogādā līdz pakalpojuma sniegšanas vietai un atpakaļ (piemēram, izbraukšana no Rīgas un klientu nogādāšana atpakaļ Rīgā). Pakalpojuma sniedzējs transporta kompensāciju var izmaksāt arī individuāli katram klientam, viena kursa ietvaros vienai personai nepārsniedzot 10.00 *euro* (ceļš uz un no pakalpojuma sniegšanas vietas);

2.9. transporta nodrošināšanas vai kompensēšanas izdevumi speciālistiem plānoti 400.00 *euro* uz 1 kursu. Pakalpojuma sniedzējs var organizēt transportu, kas kursa speciālistus nogādā līdz pakalpojuma sniegšanas vietai un atpakaļ (piemēram, izbraukšana no Rīgas un nogādāšana atpakaļ Rīgā). Pakalpojuma sniedzējs transporta kompensāciju var izmaksāt arī individuāli katram speciālistam, viena kursa ietvaros vienai personai nepārsniedzot 40.00 *euro* (ceļš uz un no pakalpojuma sniegšanas vietas).

3. Pakalpojuma Mainīgo izmaksu aprēķinā ievēroti šādi nosacījumi:

3.1. ar pakalpojuma organizēšanu saistītās izmaksas - telpu īre, ēdināšana, komunālie maksājumi, sakaru pakalpojumi, saimniecības preces u.c. ar iestāžu uzturēšanu saistīti preču un pakalpojumu izdevumi uz 1 klientu (pakalpojuma saņēmēju) dienā plānoti 42,00 *euro*;

3.2. nodarbību organizēšanas izmaksas, kas ietver izdales materiālu kopēšanu, kancelejas preču izdevumus u.c. nodarbību nodrošināšanai nepieciešamo materiālu iegādi, piemēram, māls, pārtika (uztura speciālista nodarbībām), krāsas u.c., uz 1 klientu (pakalpojuma saņēmēju) dienā plānoti 3.17 *euro*. Vidēji vienā kursā plānota 21 nodarbība (vidēji 10 nodarbības līdz 24 personu grupā un 11 nodarbības līdz 12 personu grupā). Nodarbību skaits uz vienu personu, kurām plānoti organizēšanas izdevumi ir vidēji 19 nodarbības 1 personai, plānojot, ka 2 nodarbības ir saistītas ar fiziskām aktivitātēm – deju, kustību, fizioterapijas nodarbības.

4. Pakalpojuma administrēšanas izdevumi plānoti 10% apmērā no pakalpojuma izdevumiem.

1. Pakalpojuma sniedzējs pats nosaka atalgojumu katram speciālistam. Atalgojums kopā 2 speciālistiem 3 822 *euro*/ 2 slodzes. [↑](#footnote-ref-1)